Under Rug Swept

„Under Rug Swept“ – penktasis studijinis Kanados atlikėjos Alanis Morissette albumas, išleistas 2002 metų vasario 25 dieną Jungtinėje Karalystėje ir 26 dieną – JAV. Tai pirmasis albumas, kurį Alanis įrašė ir prodiusavo viena. Nors jis debiutavo pirmosiose topų vietose net dvylikoje šalių, tačiau tokios komercinės sėkmės kaip ankstesnieji du atlikėjos albumai, nesulaukė.

 Istorija 

Nepaisant „Supposed Former Infatuation Junkie“ bei „Alanis Unplugged“ prastų pardavimų, kompanija „Maverick Records“ visais būdais stengėsi išlaikyti atlikėją savo įtakoje, prireikė ir „Maverick“ prekės ženklo kūrėjos Madonnos įsikišimo, padėjusio Alanis apsispręsti.

Įrašinėjant albumą, Morissette sukūrė net 27 dainas, tačiau nenorėjo leisti dvigubo albumo. Dėl šios priežasties buvo manoma kelias dainas, nepatekusias į albumą, išleisti kaip singlų B puses, arba kaip atskirą EP po albumo pasirodymo. 8 iš tų dainų vėliau pasirodė rinkinyje „Feast On Scraps“, išleistame tais pačiais metais. Pati atlikėja prisipažino, kad sukurti dainą jai dažniausiai pakanka 20 minučių, o muzika su lyrika atsiranda tuo pačiu metu.

Albumas iki jo pasirodymo rinkoje buvo itin saugomas: net žurnalistams įrašas buvo pristatytas tik „Maverick Records“ štabe, specialiame perklausų kambaryje.

 Platinimas 

Kanadoje albumas debiutavo 1-oje vietoje, per savaitę pardavus 35 tūkst. kopijų. Per mėnesį pardavimai viršijo 100 000 ir albumas buvo pripažintas platininiu. JAV per pirmąją savaitę buvo parduota 215 tūkst. kopijų ir tai garantavo jam 1-ąją vietą Billboard 200 sąraše. Pirmajame 20-uke jis išbuvo 5 savaites, o pačiame sąraše – 24. Antrasis singlas „Preciuos Illusions“ nebuvo sėkmingas nei JAV, nei Australijoje ar Jungtinėje Karalystėje, todėl „Maverick Records“ priėmė sprendimą daugiau oficialių singlų iš šio albumo nebeplatinti: kūriniai „So Unsexy“ ir „Flinch“ pasirodė tik Brazilijos rinkoje, „21 Things I Want in a Lover“ – Lotynų Amerikoje, „Surrendering“ – Kanadoje, o „Utopia“ – JAV.

„Maverick Records“ duomenimis, 2004 metų vasarį albumo buvo parduota daugiau kaip 3 milijonai kopijų visame pasaulyje.

 Apdovanojimai 

„Under Rug Swept“ laimėjo „Juno“ Metų pop albumo kategorijoje, o pati Alanis – „Jack Richardson Producer ot the Year“ apdovanojimą bei buvo nominuota Metų atlikėjos kategorijoje.

 Singlai 

 „Hands Clean “– pirmasis albumo singlas, išleistas 2002 sausį ir debiutavęs 1-oje vietoje Kanados singlų tope. Tai buvo Morissette sugrįžimo kūrinys ir sėkmingiausias jos darbas nuo 1998. Daina pasiekė Billboard Hot 100 topo pirmąjį 40-uką.
 „Preciuos Illusions“ – 2002 metų gegužė.
 „Flinch “– 2002 metų vidurys.
 „Surrendering “– 2002 metų rugsėjis.
 „21 Things I Want in a Lover “– 2002 metų lapkritis.
 „Utopia “– 2003 metai.
 „So Unsexy“ – 2003 metai.

 Dainos 

 „21 Things I Want in a Lover“ – 3:28
 „Narcissus“ – 3:38
 „Hands Clean“ – 4:32
 „Flinch“ – 6:03
 „So Unsexy“ – 5:09
 „Precious Illusions“ – 4:11
 „That Particular Time“ – 4:22
 „A Man“ – 4:34
 „You Owe Me Nothing in Return“ – 4:58
 „Surrendering“ – 4:35
 „Utopia“ – 5:00
 „Sister Blister“ – 4:08
 „Flinch“ (gyvas atlikimas) – 6:42

Visų dainų autorė – Alanis Morissette.

 Dalyviai 

 Prodiuserė – Alanis Morissette
 Miksas: Chris Fogel (1–6, 8–11), Rob Jacobs (7)
 Gitara: Alanis Morissette, Nick Lashley, Joel Shearer, Tim Thorney, Dean DeLeo (1 ir 6)
 Klavišiniai: Alanis Morissette, Jamie Muhoberac, Mark Stephens, Richard Davis, Carmen Rizzo
 Vokalas: Alanis Morissette
 Bosinė gitara: Chris Chaney, Tim Thorney, Flea (2), Meshell Ndegeocello (5 ir 9), Eric Avery (6), Chris Bruce (3)
 Perkusija: Gary Novak
 Pianinas: Mark Stephens, Richard Causon (7)
 Programavimas: Carmen Rizzo
 Vadybininkas: Scott Welch ir „Mosaic Media Group“
 Nuotraukos: Rankin
 Dizainas: Frank Maddocks

Įrašyta: Great Big Music, Dog House Studios, Westlake, Battery, Royaltone Studios, Larrabee North

 Pasiekimai 

 Albumas 

Topas (2002)AukščiausiapozicijaKanada1Australija1Austrija1Vokietija1Vengrija13Airija1Italija1Japonija11Norvegija1Ispanija1Šveicarija1

Topas (2002)AukščiausiapozicijaJAV Billboard 2001Prancūzija2Izraelis2Olandija2Jungtinė Karalystė2Belgija3Lenkija3Švedija3Naujoji Zelandija11

 Singlai 
 Metai Daina Vieta Kanada ”Billboard Hot 100|U.S. Hot 100”  ”Hot 100 Airplay|U.S. Hot 100 Airplay” ”Modern Rock Tracks|U.S. Modern Rock” ”Adult Top 40|U.S. Adult Top 40” “Top 40 Mainstream|U.S. Top 40”/”Pop 100|Pop” Jungtinė Karalystė Australija2002„Hands Clean“12324319129„Precious Illusions“4165341

 Kiti sąrašai 

SingleTopas (2002)Aukščiausiapozicija„Hands Clean“Naujoji Zelandija Top 501Italija Top 503Šveicarija Top 1005Olandija Mega Top 10015Vokietija Top 10018Švedija Top 6032Belgija Top 5040Prancūzija Top 10066

SinglasTopas (2002)Aukščiausiapozicija„Precious Illusions“Kanada Top 504Italija Top 5021Australija Top 10041Jungtinė Karalystė Top 7553Vokietija Top 10077Olandija Mega Top 10079Šveicarija Top 10095JAV Billboard Adult Top 4016

Kategorija:2002 albumai